พลังงานดันดัชนีหุ้นบวก 5.87 จุด
ดัชนีตลาดหลักทรัพย์แห่งประเทศไทย ในการซื้อขายช่วงเช้าวันศุกร์ ที่ 25 ก.พ. 2554 เคลื่อนไหวอยู่ในแดนบวก โดยได้รับแรงหนุนจากการปรับเพิ่มขึ้นของราคาหุ้นในกลุ่มพลังงาน ดัชนีปิดทำการภาคเช้า ที่ 983.09 จุด เพิ่มขึ้น 5.87 จุด หรือ 0.60% มูลค่าการซื้อขาย 11,476.95 ล้านบาท
25 ก.พ. 2554

ดัชนีตลาดหลักทรัพย์แห่งประเทศไทย ในการซื้อขายช่วงเช้าวันศุกร์ ที่ 25 ก.พ. 2554 เคลื่อนไหวอยู่ในแดนบวก โดยได้รับแรงหนุนจากการปรับเพิ่มขึ้นของราคาหุ้นในกลุ่มพลังงาน ดัชนีปิดทำการภาคเช้า ที่ 983.09 จุด เพิ่มขึ้น 5.87 จุด หรือ 0.60% มูลค่าการซื้อขาย 11,476.95 ล้านบาท
นักวิเคราะห์ บริษัทหลักทรัพย์ (บล.) เคจีไอ (ประเทศไทย) ประเมินว่า ภาวะการซื้อขายหุ้นไทยวันนี้จะเป็นเพียงการปรับตัวเพิ่มขึ้น หรือ รีบาวด์ ในระยะสั้นเท่านั้น เนื่องจากนัะกลงทุนยังมีความกังวลต่อสถานการณ์ในตะวันออกกลาง ที่ไม่สามารถคาดเดาได้
"กลยุทธ์ระยะสั้นให้ขายหุ้นตามแนวต้านที่ 985 จุด และ 990 จุด สำหรับกลยุทธ์ระยะยาวแนะนำให้คงน้ำหนักการลงทุนหุ้น เพื่อรอดูสถานการณ์ในตะวันออกกลาง" บล.เคจีไอ แนะนำ
ขณะที่ บล.ฟินันเซียไซรัส ประเมินว่า ข่าวการควบรวม PTTCH และ PTTAR ที่เป็นไปตามความคาดหมาย จะทำให้นักลงทุนเริ่มขายออกมาในลักษณะ Sell on Fact เมื่อบวกกับความกังวลต่อสถานการณ์ในลิเบีย และประเทศต่างๆ ในตะวันออกกลาง รวมทั้งราคาน้ำมันที่ปรับเพิ่มขึ้นอย่างรวดเร็วทำให้นักลงทุนต้องระมัดระวังแรงขายที่จะกดดันให้ดัชนีปรับตัวลดลงมาถึง 940 จุด ได้อีกครั้ง
อย่างไรก็ตาม ปัจจัยที่หนุนดัชนีหุ้นไทยให้เคลื่อนไหวในแดนบวกตลอดการซื้อขายในภาคเช้า เป็นผลมาจากกลุ่มพลังงาน โดยเฉพาะครอบครัว PTT ซึ่งมีมูลค่าซื้อขายอยู่ใน 10 อันดับแรก
หลักทรัพย์ที่มีมูลค่าซื้อขายสูงสุด 5 อันดับแรก PTTCH  ปิด 148.00 บาท +2.50 บาท หรือ 1.72%PTT      ปิด 345.00 บาท +5.00 บาท หรือ 1.47%PTL      ปิด 22.70 บาท -0.30 บาท    หรือ -1.30%  BANPU  ปิด 734.00 บาท -2.00 บาท  หรือ -0.27% PTTAR  ปิด 37.75 บาท +0.50 บาท   หรือ 1.34%